23/06/2020 | Administración LocalMunicipal
A Coruña
Educación
Bases reguladoras do proceso de admisión nas escolas infantís integradas na rede de escolas infantís municipais (REIM) para o curso 2020-2021

En Xunta de goberno local do 17 de xuño de 2020 aprobáronse as bases reguladoras do proceso de admisión nas escolas infantís integradas na rede de escolas infantís municipais (REIM) para o curso 2020-2021 BASES REGULADORAS DO PROCESO DE ADMISIÓN NAS ESCOLAS INFANTÍS INTEGRADAS NA REDE DE ESCOLAS INFANTÍS MUNICIPAIS (REIM) PARA O CURSO 2020-2021 I.- OBXECTO 1. As presentes bases teñen por obxecto regular o proceso de admisión nas escolas infantís integradas na Rede de Escolas Infantís Municipais, en diante REIM, do Concello de A Coruña para o curso escolar 2020-2021.2. Forman parte da REIM as seguintes escolas infantís co seguinte horario: II- PROCESO DE ADMISIÓN 1. O proceso de admisión establécese en función de duas tipoloxías distintas con distintos prazos cada unha delas: A) Reserva de praza B) Novos ingresos: 1. Carácter preferente 2. Carácter ordinario A) Reserva de praza 1. Os/as menores escolarizados na REIM terán dereito a renovación da praza na súa escola nas datas que se indiquen, sempre e cando estean ao día no pagamento das tarifas mensuais.2. Poderase solicitar praza noutra escola da REIM sempre que se cumpra o requisito anterior e se teña un/unha irmán/a na escola solicitada e, en caso de ser un/unha menor con NEAE, non haxa outro na unidade na que se solicite ingresar.3. As familias que se atopen nesta situación, presentarán na secretaría da escola a seguinte documentación: • Modelo de ficha de reserva de praza facilitada na escola • Certificado de empadroamento • Libro de vacinas actualizado • Calquera outra documentación que a escola considere necesaria para a prestación do servizo. Unha vez finalizado o prazo de reserva de praza, publicarase un listado de prazas vacantes en cada una das escolas e na páxina web do concello (https://www.coruna. gal/educación/es) e abrirase o prazo para solicitar praza de novo ingreso (preferente e ordinario). B) Novos ingresos 1. Carácter preferente. Terán carácter preferente, sen que sexan obxecto da baremación sinalada no apartado IV, as solicitudes de prazas correspondentes a nenos empadronados no concello de A Coruña cuxas circunstancias sexan as seguintes: • As solicitudes correspondentes aos fillos/as do persoal que presta servizos na escola, de conformidade co sinalado no convenio laboral de aplicación. O convenio actual recolle este dereito como mellora social. A empresa xestora deberá asumir, polo tanto, o custe destas prazas de conformidade co artigo 72 do dito convenio (BOP núm.178 de data 26.07.2019). O importe será descontado a empresa nos abonos mensuais. • As solicitudes de nenos e nenas que conten cun irmán/a escolarizado nunha escola da REIM a efectos de matricularse na mesma por primeira vez. • As consideradas de urxencia social. Enténdese por prazas de urxencia social aquelas que se atopan nas seguintes situación: − Menores tutelados ou en situación de garda por parte da administración autonómica. − Fillos e fillas de persoas que se atopen en casa de acollida ou vitimas de violencia de xénero. − Menores que se atopen en circunstancias socioeconómicas e familiares que requiran dunha intervención inmediata. Documentación: Todas estas situacións enumeradas deberán acreditarse documentalmente para xustificar a súa preferencia. – Fillos do persoal que presta servizos na escola: o Certificación da empresa que xestiona a escola infantil onde se sinale que o solicitante é persoal da empresa e que ésta asume o custo da praza. – Nenos e nenas que se matriculen por primeria vez e conten cun irmán/á na mesma: o Certificado da escola e libro de familia ou documento que o substitúa que acredite esta situación. – Urxencia social: o Informe por parte dos Servicios Sociais. No caso de alumnado con necesidades educativas especiais, deberá acreditarse a concurrencia de dichas circunstancias.2. Carácter ordinario As solicitudes de novo ingreso que non teñan carácter preferente, serán obxecto de baremación de cara a asignación de prazas. III.- REQUISITOS DE ACCESO PARA O PROCESO DE ADMISIÓN DE NOVO INGRESO 1. Poderán solicitar prazas nas escolas da REIM os proxenitores/as ou tirores/as legais dos menores que teñan ou vaian ter, como mínimo, cumpridos os 3 meses de idade o día 1 de setembro e non teñas cumpridos os 3 anos ao 31 de decembro de ese curso escolar.2. Poderase solicitar praza nun máximo de duas escolas por orde de prioridade.3. Para a solicitude de novo ingreso, será necesario que os proxenitores ou titores estean empadronados no municipo de A Coruña con anterioridade ao 1 de xanerio do ano en que se solicita a praza.4. Nos casos en que os país ou titores do menor residan en distintos municipios, requirese que polo menos o que convive co menor esté empadronado no municipio de A Coruña, residindo de forma efectiva neste término municipal con anterioridade a data de referencia anterior.5. Poderase flexibilizar o requisito da idade para aqueles/as menores con NEAE susceptibles de integración. Para iso, presentarase un informe do equipo de orientación específico ou outra entidade pública especializada no que se certifique oficialmente a discapacidade. A dirección da escola solicitada informará sobre si dispón ou non dos recursos estructurais, materiais e humanos adecuados para a atención do/a menor. IV.- CRITERIOS DE BAREMACIÓN PARA AS SOLICTIDES DE NOVO INGRESO DE CARÁCTER ORDINARIO A) Situación socioeconómica. Virá determinada pola renda anual da unidade familiar.1. Entenderase por unidade familiar aos efectos destas bases as formadas polos conxuxes non separados legalmente así como as persoas unidas por análoga relación de afectividade, ou a formada por unha soa persoa proxenitora máis: a. As fillas/os menores de idade, agás que vivan de xeito independiente. b. As fillas/os maiores de idade que residan no domicilio e dependan económicamente dos proxenitores e se atopen nalgún destes supostos: • Incapacitación xudicial e patria potestade prorrogada ou rehabilitada. • Cursando estudos, mesmo no caso de que residan noutra localidade alo longo do curso. • Que teñan recoñecido un grado de discapacidade superior ao 33%. • As/os menores en situación de acollemento familiar.2. No caso de proxenitores separados ou divorciados enténdese por unidade familiar a formada polo/a proxenitor/a que teña a garda e custodia, e se os houber, os irmans que se acollan ao apartado anterior e que convivan no domicilio familiar e así conste no padrón de habitantes.3. A renda familiar calcularase tomando o importe dos ingresos totais da unidade familiar, que será o resultado da agregación das rendas de cada un dos seus membros do exercicio fiscal correspondente ao ano 2018, calculadas por agregación da base impoñible xeral coa base impoñible do aforro, segundo os criterios establecidos na normativa do imposto sobre a renda das persoas físicas. Para as persoas non obrigadas a presentar declaración, terase en conta os datos económicos que figuren na Axencia Tributaria.4. Non se terán en conta os datos das familias sobre as que Facenda non certifique o peche do ano fiscal correspondente ou non estean dados de alta na AEAT, obtendo neste apartado 0 puntos.5. No caso de non autorizar a consulta dos datos tributarios ou non aportar esta documentación xunto ca solicitude, obterase 0 puntos neste apartado.6. A baremación para o acceso as escolas realizarase de conformidade a criterios económicos, sociofamiliares e sociolaborais.1. Situación económica. A puntuación asignarase tomando como referencia a renda do ano que corresponda en base aos seguintes tramos: 2. Situación sociofamiliar. Puntuarase do seguinte xeito: *Enténdese por familia monoparental, a unidade familiar formada por unha única persoa proxenitora que non conviva con outra persoa coa que manteña unha relación análoga á conxugal, e os fillos ou fillas menores ao seu cargo sempre que o outro proxenitor ou proxenitora non contribúa economicamente ao seu sustento.3. Situación sociolaboral. Puntuarase do seguinte xeito: En caso de empate entre varias solicitudes resolverase o desempate priorizando aqueles solicitantes que conten con menores ingresos de renda. V.- PROCEDIMIENTO COMÚN PARA A ADMISIÓN E ASIGNACIÓN DE PRAZAS DE NOVO INGRESO.1. LUGAR DE PRESENTACIÓN E DOCUMENTACIÓN: Poderán solicitar praza aquelas persoas que reúnan os requisitos sinalados anteriormente. Só poderase solicitar praza nun máximo de dúas escolas debendo indicar a prioridade entre elas. A adxudicación dunha praza na escola indicada con carácter prioritario dará lugar a eliminación das listaxes da segunda opción solicitada. As solicitudes deberán presentarse en liña na web municipal www.coruna. gal/educacion a través da ficha específica “solicitude de praza na escola infantil 2020-2021.”. Unha vez feita a cuberta a ficha, o sistema elabora un documento PDF que conterá unha copia da solicitude e que achegará ao correo electrónico facilitado no momento de ter feito a solicitude. Este documento deberase imprimir, asinar e presentar no rexistro xeral xunto co resto da documentación no prazo de presentación das solicitudes. Non se considerará efectuada a solicitude en tanto non se presente no rexistro municipal. A documentación a presentar no rexistro municipal será a seguinte: A. Acceso con carácter preferente: Xunto co xustificante de confirmación da inscripción en liña asinado deberá acompañar a documentación acreditativa do cumprimento dalgún dos requisitos sinalados para ter dereito a ingreso preferente, tal e como se recolle no punto II.6. B. Acceso con carácter ordinario: Deberá acompañar: • Xustificante de confirmación da inscrición en liña asinado. • DNI de ambos os dous proxenitores. • No caso de separación ou divorcio, sentenza ou documentación acreditativa de conforme o menor está a cargo da persoa solicitante ou ben goza de custodia compartida. • Libro de familia ou documento que o subtitúa legalmente. • No caso de familias monoparentais, certificado ou informe de familia monoparental expedido pola Dirección Xeral de Familia, Infancia e Dinamización Demográfica. • Certificado expedido polo órgano competente, se é o caso, do grao de minusvalía do menor ou de calquera dos proxenitores que formen parte da unidade familiar. • No caso de alumnado con necesidades educativas especiais, deberá acreditarse a concurrencia de dichas circunstancias. • Documentación xustificativa da situación laboral dos proxenitores ou titores mediante informe de vida laboral ou, no seu caso, xustificación de abono do último recibo de autónomos. • De ser o caso, xustificación acreditativa do impedimento dos proxenitores para atender ao neno ou nena.2. REVISIÓN DAS SOLICITUDES E PRAZO DE ALEGACIÓNS Finalizado o prazo de solicitudes a Comisión de Escolarización, constituída de conformidade co sinalado no Regulamento de organización e funcionamento das Escolas da REIM, valorarará as solicitudes de novo ingreso e proporá as listas provisionais de admitidos e excluidos, que se publicarán na páxina web referenciada nestas bases, dando un prazo para subsanar documentación ou presentar alegacións. Unha vez resoltas as alegacións presentadas ou finalizado o prazo para a presentación das mesmas, a Comisión de Escolarización elevará ao órgano competente a lista definitiva do alumnado admitido con praza adxudicada, a listaxe de agarda e a listaxe de excluidos para a súa aprobación. As listaxes aprobadas serán publicadas na páxina web do concello e en cada unha das Escolas da REIM a efectos de proceder a xestionar as matrículas no prazo que se estableza. VI.- XESTIÓN DAS MATRICULAS DO ALUMNADO ADMITIDO A matrícula será xestionada por cada unha das Escolas da REIM, debendo dirixirse o solicitante admitido á Escola asignada e presentar a seguinte documentación: • Carta sanitaria do neno/a. • Carta de vacinas do neno/a. • De ser o caso, informe médico sobre alerxías ou intolerancias. • Calquera outra documentación que a escola requira en función das circuntancias particulares de cada caso. Rematado o período de matrícula sen que se formalizase a mesma, decaerá o dereito á praza e ofertarase ao seguinte solicitante en lista de agarda por rigurosa orde de puntuación. VII.- PRAZAS VACANTES Unha vez completado este proceso e sempre que existan prazas vacantes, abrirase un novo prazo de solicitude someténdose, neste caso, aos memos criterios de baremación sinalados nestas bases. VIII.- CUSTE DE PRAZA ESCOLAR E SERVIZOS COMPLEMENTARIOS A Xunta de Goberno Local aprobará as tarifas que polos servizos complementarios deberán abonar os usuarios. As persoas residentes na Coruña terán dereito á gratuidade da praza escolar, que da dereito a 6 horas de atención educativa e ao servizo de orientación dos/as menores, sempre que teña entrado en vigor o novo Regulamento de organización e funcionamento das Escolas Infantís. As persoas non residentes no concello que renovasen praza nunha escola infantil deberán abonar o 100% do custo da praza, debendo facer o pagamento directamente á entidade que xestione a escola infantil. No caso dos servizos complementarios (almorzo, comedor, merenda, horario ampliado, etc.) todas as persoas usuarias deberán abonar íntegramente as tarifas fixadas pola Xunta de Goberno Local, que serán as mesmas para toda a rede, debendo facer o pagamento directamente á entidade que xestione a escola infantil. IX.- RÉXIME DE RECURSOS As presentes base e cuantos actos administrativos deriven das mesmas, poderán ser impugnados polos interesados/as nos casos e na forma prevista na Lei 39/2015, do 1 de outubro, do procedemento administrativo común das administracións públicas. A Coruña, 15 de xuño de 2020 Jesús Javier Celemín Santos Concelleiro de Educación, Cultura e Memoria histórica